SAPPE ผนึกผู้นำเครื่องดื่มระดับโลก”ดานอน”เปิดตัวน้ำผสมวิตามิน “B’lue” เจาะกลุ่มคนรุ่นใหม่
SAPPE ผนึกผู้นำเครื่องดื่มระดับโลก "ดานอน" เปิดตัวน้ำผสมวิตามิน “B'lue” เจาะกลุ่มคนรุ่นใหม่
7 มี.ค. 2562

บริษัท เซ็ปเป้ จำกัด (มหาชน) หรือ SAPPE เปิดเผยว่า บริษัทได้ร่วมทุนกับ “ดานอน เอสเอ” ซึ่งเป็นบริษัทเครื่องดื่มระดับโลก โดยมีการจัดตั้งบริษัท ดานอน-เซ็ปเป้ เบฟเวอเรจเจส จำกัด พร้อมเปิดตัวผลิตภัณฑ์ใหม่ “B’lue” เครื่องดื่มผสมวิตามินที่สร้างความสดชื่นในแบบ Be More with B’lue เตรียมรุกตลาดในประเทศไทยมุ่งเป้าไปที่กลุ่มคนรุ่นใหม่ (iGen) จำหน่าย 3 รสชาติ ได้แก่ เพลย์ฟูลฟิช โพสซิทิฟแพร์ และ คูลคาลาแมนซี่ ผสมผสานรสชาติที่ผู้บริโภคชื่นชอบ ความสดชื่น และวิตามิน B เพื่อสุขภาพ
ด้านนายฟลอริส เวาเซลลิ่ง รองประธานประจำภูมิภาคเอเชียแปซิฟิก ดานอน วอเทอร์ส เปิดเผยว่า บริษัทร่วมมือกับ SAPPE เดินหน้าบริหารงานร่วมกันเพื่อขับเคลื่อน B’lue ไปสู่สถานะผู้นำตลาดในประเทศไทย ก่อนขยายไปสู่ตลาดในกัมพูชา ลาว และเมียนมาต่อไป ขณะที่ในประเทศไทย บริษัท ดานอน-เซ็ปเป้ เบฟเวอเรจเจส จำกัด มีแผนจะเปิดตัวผลิตภัณฑ์ใหม่อีกเร็วๆ นี้





 
 